Bæredygtigt Landbrug forlanger, at fødevareminister Mette Gjerskov går af. De mener, at hun har vildledt Folketinget.

Bæredygtigt Landbrug raser over fødevareministeren. Organisationen har fået aktindsigt i en korrespondance mellem EU og ministeren Mette Gjerskov, der viser, at EU ikke accepterer den danske lov om randzonelov, hvor landmændende skal lave dyrkningsfri bræmmer langs vandløbende. - Det er helt tydeligt, at hun har vildledt Folketinget og bør trække randzoneloven tilbage. Jeg mener, at det er på tide, at ministeren går af, siger formanden for Bæredygtigt Landbrug, Flemming Fuglede Jørgensen. Dansk Folkepartis Bent Bøgted, der er medlem af Fødevareudvalget, kræver nu alle oplysninger i sagen lagt frem og kalder sagen en skandalen: -Det er svært at beholde tilliden til ministeren, hvis hun har vildledt Folketinget. Vi kræver en skriftlig redegørelse, og Mette Gjerskov er kaldt i samråd 8. maj, siger Bent Bøgsted. Mette Gjerskov har ikke ønsket at stille op til interview men skriver til TV2/Nord: "Bæredygtigt Landbrug er helt galt på den, når de anklager mig for at vildlede. Det er en alvorlig anklage, og den er ganske enkelt forkert."